LidanRubinov/Halacha-QA huggingface dataset:
שאלה: הומאופתיה - דרכי האמורי?: מכיוון שההומאופתיה מבוססת על דילול של החומר הפעיל. מתברר שקיימת סבירות זניחה להמצאות אפילו מולקולה אחת מן החומר המקורי. ההומאופתים מאמינים כי "האנרגיה החיונית" של החומר המדולל מופעלת, ומשוחררת באמצעות הטלטול הנמרץ של החומר. ז"א שהם מדברים על רעיון רוחני ספקולטיבי שלא הוכח. בנוסף גם אין שום מחקר שמצא שיפור במצבם של חולים אחרי טיפול הומאופתי. בסיכומו של דבר, המצב נראה דומה למקרה הבא: בן אדם החליט שאם לוקחים כוס מים, מערבבים אותה שבע פעמים בכיוון השעון ושבע פעם הפוך, נכנסים כוחות ריפוי במים והוא הצליח לשכנע הרבה אנשים בכך. מה ההבדל מהומאופתיה? הדבר הזה דומה לתפילה - אבל שלא מופנית לכיוונו של הקב"ה. האם זה לא נחשב דרכי האמורי? למה מותר להשתמש בתרופות הומאופתיות?
תשובה: אין בכך דרכי האמורי משום שהתרופות האלו אינם סרך של עבודה זרה ואין בהם מחוקי ע"ז. אין אתה חייב להכיר בהומופטיה. כל עוד שעוזר לחלק מן האנשים אין לאסור.
שאלה: התנדבות במקום מעורב: בננו השמיניסט מתנדב במסגרת הישיבה התיכונית במועדוניות לתלמידי כתותא -ו בנים ובנות. מכיון שהתלמידים מגיעים מרקע לא דתי וזקוקים לתמיכה רגשית נוצר מצב של נגיעה בין הבנות לתלמידי הישיבה. בננו מבקש לדעת האם מותר לעבוד במועדוניות אלו? אם כן, מה הם הגדרים ההלכתיים שיש לנהוג בהם?
תשובה: יש להגביל את הפעילות לכתות נמוכות.
שאלה: זמן התחלת התענית ביום: כידוע יש עניין להתענות פ"ד תעניות לתיקון חטא ש. ובכן, לפני כ-5 שנים עשיתי נדר שאתענה ביום מן הימים 84 תעניות. עכשיו קיבלתי על עצמי להתענות, ולעשות זאת. ממתי מתחיל הצום, מעלות הראשון או השני או בכלל בנץ?
תשובה: צומות מתחילים מעלות השחר. אפשר להתחיל את הצום מעלות השחר השני. אבל אם אתה מעוניין להחמיר, מדובר על הפרש של 18 דקות בלבד.
שאלה: עליה לקבר בתוך השלושים: מדוע נאסר עלינו להגיע לקבר הנפטר בתחום השלושים?
תשובה: מותר לעלות לקבר תוך השלושים ובשנה הראשונה אבל נהגו שלא לעלות. הסיבה שנהגו שלא לעלות היא משום שבשנה הראשונה הנפטר נמצא בדין וזקוק לתפילות על עצמו ולכן אין זה זמן לבוא ולהתפלל בכדי שימליץ טוב עלינו. אולם יש עוד טעם, והוא מסביר למה לא לעלות ולהתפלל על הנפטר, כדי שיהיה לנו זמן לעכל את האובדן ולהתגבר על האבל. נהגו לעלות בשבעה, בשלושים ובשנה. אם יש צורך מיוחד ניתן לעלות גם בפעמים אחרות אולם לא ראוי להרבות בכך.
שאלה: לברך הגומל על כמעט תאונה: אם אפשר להעביר את המשך שאלתי לרב יעקב אריאל בבקשה. הרב כתב שאלך לבי כ ספרדי ואשמע הגומל (אחרי שכמעט עשינו תאונה). ואם אני ספרדי, האם עלי לברך?
תשובה: ספרדים נוהגים לברך על עצם הנסיעה גם ללא תאונה.
שאלה: קיום אזכרה כשיוצא בערב שבת : אבי נפטר בכ"ט בחשוון - השנה תאריך זה חל בשבת. מתי לקיים את האזכרה ולצאת לבית העלמין?
תשובה: נר נשמה יש להדליק לפני שבת. אמירת הקדיש ולעבור לפני התיבה יש לעשות בשבת. ניתן גם ללמוד לעילוי נשמה אולם אין להזכיר דברי הספד וצער בשבת. את העליה לקבר יש להקדים ליום שישי או לדחות ליום ראשון.
שאלה: הגדרת איסור שעטנז: מה זה שעטנז? נא להסביר בהרחבה.
תשובה: איסור כלאיים בבגדים, כלומר אסור שהבגד יהיה ארוג גם מצמר וגם מפשתים ביחד. הרב יאיר וסרטיל
שאלה: פטור מצומות ובה"ב: 1. מדוע מי שכואבות לו העיניים פטור מצומות קלים? 2. מה ההגדרה של כאב בעיניים? 3. האם יש לצום בה"ב? מדוע?
תשובה: 1. הוא נחשב חולה וח לא גזרו על חולים בצומות הקלים. 2. שהעיניים כואבות בגלל חוסר תזונה או בגלל דברים אחרים. 3. בדורות האחרונים הדברים האלו נחלשו משום שהדורות האלו לא כל כך חזקים כמו הדורות הקודמים. רוב הציבור לא צם אלא רק אומר את הסליחות. אם אדם בריא לגמרי והצום לא יפגע בלימוד שלו - יצום, אם לא - עדיף שילמד.
שאלה: לא רוצה להיפגש - נדר?: יש לי שאלה אם בחורה ששואלים אותו לגבי בחור שמחפשת והיא עונה שהיא לא רוצה כרגע וגם אומרת גם לא יהיה לי כרגע, האם זה נחשב שנדרה?
תשובה: זה לא נחשב נדר.
שאלה: מהם איסורי שבות: אני ילדה מבי"ס דתי והגון אני כיתה ו. המורה ביקשה ליום א 17-10-10 תשובה לשאלה: מהי איסור שבות? אני מאד אשמח ואודה לך אם תענה לשאלתי בהקדם האפשרי.
תשובה: איסורי שבות הם איסורי שבת שאסרו חכמים. חכמים אסרו איסורים בכדי שלא נעבור על דברים שהתורה אמרה שאסור או בכדי לשמור על אווירת השבת.
שאלה: השתתפות אבל בחתונה בחו"ל: בעזרת השם אני מתחתנת במרץ 2011 באזרבייג ן. אח של סבתא שלי נפטר באוגוסט 2010. האם מותר לה לטוס לאזרבייג ן בכדי לחגוג עמי את חתונתי?
תשובה: על אח נוהגים דיני אבלות 30 יום בלבד. בתקופה של החתונה סבתך כבר תהיה לאחר תקופת האבל על אחיה ואין לה שום מגבלה.
שאלה: סנדקות - למי? (דחוף - הברית בע"ה ביום רביעי): במזל טוב, לאחי נולד בן לאחר שני בנות, והוא ביקש ממני שאני יהיה הסנדק של בנו. ידוע לי שההלכה אומרת שנוהגים לכבד בסנדקאות בבן הראשון את אבי הבעל, ובבן השני את אבי האשה. ואם הסבא מוחל על כבודו, אין חיוב לאבי הבן ליתן סנדקאות לאביו של הסבא, אלא אם אביו מוותר על המצוה, חוזרת המצוה לאבי הבן. ואף על פי שמצוה שאבי הבן ישב בעצמו סנדק לבניו, כי מצוה בו יותר מבשלוחו, מכל מקום אבי הבן המכבד תלמיד חכם, לישב סנדק אצל בנו, עדיף טפי. ברצוני לציין מספר דברים: א. אבי היה סנדק פעמיים: בברית שלי ובברית של הבן של אחותי. ב. אבי אמר לי שהוא מוחל לי ושאני אהיה הסנדק. ג. אני רווק. ד. אני לא תלמיד חכם. השאלה: האם מפאת כיבוד אב ואם, אני יכול להיות הסנדק של הבן של אחי?
תשובה: לא ידוע לי על הלכות פסוקות בענייני סנדקאות, חוץ מהמנהג שאדם לא יהיה סנדק פעמיים באותה משפחה, דהיינו בשני אחים. אלו שמועות המבוססות על מנהגים שונים כדי להשקיט מריבות. מקובל לכבד ת"ח או מישהו מזקני המשפחה. והאמת וה אהבו.
שאלה: כניסת שבת עד לפני 250 שנה: במסכת שבת, מובאת מחלוקתם של ר יהודה ור יוסי בנוגע לזמן בין השמשות. דעת ר"ת מובאת בתוס, על סמך הגמרא בפסחים, שזמן בין השמשות הוא מהשקיעה ועד זמן הילוך ד מילין (72 דק ). מתוך זמן זה, אומר ר"ת, זמן הילוך 3 4 מיל (13.5 דק ) בסוף, הם בין השמשות, בעוד ש-58.5 הדקות הראשונות (הזמן בו עוברת השמש בעובי הרקיע) הם מה שמוגדר כ-"שקיעה", ודינו כיום לגמרי. דעה זו נפסקת להלכה בשו"ע (שבת, רס"א, ב). כיום, ההלכה המקובלת היא שיטת הגר"א, שבין השמשות מתחילים בשקיעה ועל כן אסור לעשות מלאכה מאז. שאלה: הגר"א חי לפני כ-250 שנה. עד אז, אנשים שלא החמירו (ולא עשו כל ה-"שקיעה" תוספת שבת), בעצם היו מכניסים שבת כ-58 דקות אחרי השקיעה (!!!), והיו נחשבים למחללי שבת ודאי ע"פ כל הפוסקים בימינו. הייתכן?
תשובה: שאלתך נוגעת גם לאלה שנוהגים כהגר"א ומוצאים את השבת מוקדם, ולדעת הפוסקים כר"ת הרי הם מחללים את השבת. וכן בכל מחלוקת בדיני שבת תתעורר השאלה שהפוסקים כהמקילים מחללים את השבת לדעת המחמירים. אלא שכך כללי ההלכה במקום שיש מחלוקת בהלכה אם יש פוסקים גדולים שמקילים ופוסקים גדולים שמחמירים בספק של תורה ראוי להחמיר. אך הסומך על המקילים יש לו על מי לסמוך. הגמרא בשבת ק"ל אומרת שרבי אליעזר אומר שמותר לעשות סכין של מילה בשבת כדי למול וחכמים חולקים ואוסרים כי מותר רק למול ולא לעשות את המכשירים. ובעירו של רבי אליעזר שנהגו כמותו ואומרת הגמרא עיר היתה בא"י שהיו עושים כרבי אליעזר והיו מתים בזמנן כלומר לא צעירים בטרם זמנן. ולא עוד אלא פעם גזרה מלכות הרשעה גזרה על ישראל על המילה ועל אותה העיר לא גזרה. לאמור הם סמכו על המקל וזה היה מבחינה מסויימת הידור במצות מילה ולכן זכו במה שזכו.
שאלה: להחשיב קריאת תהילים על ידי הקלטה: ברשותי שאלה בנוגע להקלטת-ספר תהילים. מכיוון שרוב שעות היום אני נמצא בעבודה ובד בבד אני לא רוצה להפסיד שעות קריאת תהילים במהלך היום, האם אוכל להקליט את עצמי קורא ספר תהילים ובזמן שאני בעבודה אני אפעיל את אותו קובץ הקלטה במע סטריאו (בווליום נאות כמובן ובהרצה תמידית קרי all1 כך שברגע שזה יסתיים המע תריץ את הקובץ שוב פעם) וכך למעשה אני אומר תהילים גם כשאני בעסקיי היום-יומיים. (לדעתי חשוב שיהודי יקליט את עצמו דייקא אומר את ספר תהילים כך כאשר הוא ישמיע את הקובץ - המערכת תשמיע אותו ולא מישהו אחר), האם ניתן לעשות זאת? האם זה יחשב לי כקריאת ספר תהילים ככל אורך שמיעת ההקלטה במערכת? משקלה כמשקל האומר תהילים? שהרי כתוב ב ספר תהילים עצמו: "מי ימלל גבורות ה ישמיע כל תהילתו" (קו,ב) כתוב ישמיע - קרי בין בדיבור בפה ובין בהשמעה במערכת סטריאו.
תשובה: לא נחשב ממש כאומר תהילים. אולם יש מעלה שאתה מהרהר בתהילים, גם זו מעלה גדולה.
שאלה: אליה לבת של אליהו: שמי אליהו. האם יש מניעה או בעייה לקרוא לבתי (שתיוולד בע"ה ) בשם אליה או שמא לשתי השמות משמעות שונה?
תשובה: מותר לקרוא לבת אליה.
שאלה: יולדת שמבקשת מבעלה להחזיק לה את היד: יולדת שמבקשת שבעלה יגיעה לבית החולים איתה בשבת, מותר. יולדת שמבקשת מבעלה שיחזיק לה את היד בשעת לידה, מותר?
תשובה: זה בעיה, שאמא שלה תחזיק.
שאלה: סטודנטית לחינוך גופני בבית ספר חילוני: אני סטודנטית לחינוך גופני ודורשים ממני ללמד בבי"ס (חילוני) כיתה ו שיש בה בנים ובנות. הבנות ברובן כבר עברו בת מצווה ויכול להיות שגם חלק מהבנים. האם מותר לי ללמד אותם בהתחשב בזה שאני גם גורמת להם לגעת אחד בשני ומצד שני אני בעצמי מלמדת בנים ספורט?
תשובה: אם הם נוגעים אחד בשני על ידי ציווי שלך זה בעיה. אולם אם הם עושים זאת מעצמם ולא על ידי ציווי שלך, אין בזה מסייע לדבר לדבר עבירה.
שאלה: אכילה מסעדה  בית קפה בשנת אבל: האם מותר לאכול במסעדה בית קפה בשנת אבל עם שני חברים (סתם מפגש חברים), לפי מנהג עדות המזרח שאין הגבלה בסעודה מרעים שאין בה שמחה (החיד"א שמובא בילקוט יוסף), למרות שמנוגנת מוזיקה ברקע או שמותר רק בלי מוזיקת רקע?
תשובה: בוודאי שראוי במקום שאין בו מוסיקת רקע וכן רצוי במקום שקט ולא המוני - שאין זה דרך כבוד לאבל להיות במקום שיושבים בו המוני אנשים ואוכלים, אפילו אינם קשורים לאבל.
שאלה: מקור לכיסוי ראש מלא: לכבוד הרב שליט"א, ברוך ה, אני הולכת עם כיסוי ראש מלא. לאחרונה נקלעתי לדיון נשים לגבי התופעה ההולכת ופושטת בציבורנו, של נשים שהולכות עם כיסוי ראש חלקי, ושיער בחוץ. למרות הבטחון שלי בהקפדתי, הרגשתי שאין לי באמת תשובות לגבי מקור ההלכתי לכך שהכיסוי צריך לכסות את השיער כולו. נאמר באותו פורום כי גם בעבר, נשים הלכו עם כיסוי ראש חלקי, וכי הרבנים היום מקפידים מאוד, ושהלכתית גרידא מספיק לכסות את הראש. אשמח אם הרב יוכל לחזק אותי בעניין ולצייד אותי בתשובות ברורות ומוסמכות. ו
תשובה: הדבר שנוי במחלוקת פוסקים. בעקרון השער צריך להיות מכוסה. באשר לחלקי שער מגולים (עד טפח לדעת הגר"מ פינשטין) הדבר תלוי במנהג הנשים. במקום בו נהגו כהמלצת הזוהר, השער חייב להיות מכוסה לגמרי. במקום שלא נהגו כהמלצת הזוהר, מותר לגלות עד טפח כנ"ל. בימינו אין מנהג אחיד לכן יש אומרים שראוי לכסות את הכל ויש אומרים שמותר לגלות טפח. אם את נוהגת כמנהג הזוהר, התחזקי במנהגך.
שאלה: קשה לי עם כיבוד הורים: קשה לי עם כיבוד הורים, אני כבר לא כ"כ צעירה. הייתי בפגישה אצל רבנית והיא אמרה לי לעבוד על זה. קשה לי, אני מנסה להשתדל ולא תמיד זה מצליח, הרבה פעמים זה לא מצליח. אני מרגישה שזה דבר שתוקע אותי. היכן אפשר ללמוד קצת בנוגע לזה? הורי ב"ה שומרים תורה ומצוות ואני בד"כ רבה עם אימא שלי על שטויות. מה לעשות? אני לא רוצה להתנהג כך!
תשובה: את צריכה את העצמאות שלך. לכבד הורים זה לא אומר לחיות איתם אלא לדאוג לצרכיהם ולא להתווכח איתם, כך שנושא הויכוחים הוא בעיקר הנושא המיותר. אם אימא שלך מתערבת לך בחיים את יכולה לומר לאימא שאת מאד מכבדת את עמדתה אולם מכיון שאת אישה בוגרת את מבקשת לעשות את הבחירות שלך.
שאלה: ללכת עם שרוול קצר בבית: האם מותר לי להיות בבית עם חולצה עם שרוול קצר, והאם יש הבדל אם זה לשינה או גם כשאני אוכלת נניח. והאם מותר לי להתלבש כך ליד אבי?
תשובה: מותר, אבל לא הייתי אומר שראוי לעשות כך. בשינה אין בעיה בכלל לישון עם חולצה קצרה.
שאלה: לשון הרע בפרשנות שונה: האם לומר על אדם דברים מסויימים כאשר האדם שעליו מספרים סובר שהוא עושה דברים לכתחילה וחיוביים והמספר רואה בזה גנות, כגון: לומר שהוא לא חוגג את יום העצמאות או שהוא בעד תמורת שטחים, נחשב ללשון הרע?
תשובה: אם המטרה היא להוקיע אותו ולעורר אותו לתשובה, מותר. אולם לספר סתם כך, דהיינו לבזות מישהו ללא כל תועלת, אסור.
שאלה: השחזת סכינים בשריים וחלביים: האם אפשר להשחיז סכינים בשריים וחלביים באותו משחיז ידני?
תשובה: מותר, למרות שזה קצת חם.
שאלה: לענות אמן בלי לשמוע את החזן: 1. האם מותר לחזור (לזמזם.) עם החזן בחזרת הש"ץ את התפילה והשירים? 2. אם לא שמעתי את הברכה בחזרת הש"ץ בגלל גודל הבית כנסת והמניין, מותר לי לענות אמן עם הציבור: א כשאין אני יודע על מה האמן (לא שמעתי באיזה ברכה החזן עומד)? ב אם אני יודע באיזה ברכה עומד ע"פ החישובים שלי למרות שיכול מאוד להיות שאני טועה אחרת?
תשובה: 1. אין בעיה כל עוד לא מזכירים שם ה'. 2. אם אינך יודע על מה אתה עונה, אל תענה אמן. אם אתה יודע לפי חשבונך על מה אתה עונה - תענה אמן.
שאלה: מתי לערוך את האזכרה: אנו נוהגים כל שנה באזכרה (שנה שביעית) לערוך סעודת מצווה לאבי, השנה תאריך הפטירה יוצא בתאריך כ"ג במר חשוון, כלומר, יום ראשון. אנו מתלבטים מתי לערוך סעודת מצווה, האם באותו ערב, כלומר, ביום הפטירה או ביום חמישי בערב, כלומר, בסוף שבוע קודם. מה קובעת ההלכה?
תשובה: לא מוזכר בהלכה שצריך לעשות סעודה. את יום הזיכרון קובעים לפי יום הפטירה. אם אתם נוהגים לעשות סעודה אז תעשו אותה ביום ראשון.
שאלה: חניון בת ללא שומר: לפני כשנתיים רצינו לחנות באיזה מגרש חניה. השער היה פתוח. חנו שם עוד מכוניות. היה כתוב שם שעלות החניה היא 10 ש"ח. בביתן של השומר לא היה אף אחד והחלטנו לחנות על דעת שהשומר שם יחזור עד שנרצה לצאת (כיוון שכבר נתקלנו במקרים כאילו בהם השומר לא נמצא תמיד בתוך הביתן שלו) ואז נשלם. בפועל השומר לא הופיע ובסופו של דבר יצאנו משם בלי לשלם, לצערי. האם הדבר ניתן לתיקון? האם זה נחשב כגזל? האם מותר (להבא) להכנס לחניון כזה מלכתחילה?
תשובה: כשתזדמנו לשם תשלמו לשומר. זה לא נחשב גזל ומותר לכם להיכנס כך לחניון גם להבא, כיוון שאתם מוכנים לשלם רק שאין לכם למי לשלם. כמו כן, הם השאירו את החניון פתוח, זה סימן שהם העלו אופציה כזו שאנשים ייכנסו וישלמו להם אחר כך.
שאלה: שרשרת ועגילים מגנטיים בשבת: האם מותר לענוד בשבת שרשרת שהסגירה שלה והעיצוב שלה הוא ע"י מגנט (המגנט הוא ממש חלק מהתכשיט - כמו אבן יפה לאורך כל השרשרת)? כנ"ל על עגילים שהסגירה שלהם ע"י מגנט?
תשובה: מותר, מכיוון שזה עשוי לפתיחה ולסגירה, זה לא נחשב חיבור בר קיימא.
שאלה: לצלם במצלמה בחול המועד: האם יש בעיה כלשהיא בצילום במצלמה עם פילם או מצלמה דיגיטלית בחול המועד?
תשובה: אין בעיה, זו לא הכתיבה שח אסרו.
שאלה: שליחת ילד לחוג בהדרכת מדריכה לא שומרת מצוות: אל מורנו הרב אנו גרים בעיר, בגרעין תורני. בננו בן ה-8 לומד בבית ספר התורני, אך אנו חשים שהוא לא ממצה שם את יכולותיו הלימודיות. בשעות אחר הצהריים הוא משתתף בתלמוד תורה אחה"צ, ולעיתים לומד עם חברותא מהישיבה שבמקום. לאחרונה הוא עבר מבחן "מחוננים", ובמסגרת זו הוא זכאי לחוג איכותי בסיבסוד. במפגש ראשון, ראינו שהילד מאוד אוהב את החוג, מאותגר ומתענין, ובא הביתה שמח, אך המדריכה לא שומרת על כללי הלבוש הצנוע (ביחס לנהוג בחברה שאינה שומרת מצוות היה זה סביר, אך לא עפ"י מה שאנו מחנכים אליו). אנו רואים את התועלת הרבה שיכולה לצמוח מהשתתפותו בחוג, אך גם חוששים מפגיעה בטהרת נפשו. אנו מבקשים הדרכה מכבוד הרב.
תשובה: לכם. לדעתי, אתם יכולים לשלוח אותו לחוג בשנה הזו ולשנה הבאה. ואחר כך צריך לשקול שוב אם להמשיך.
שאלה: כיסוי עוגות בשעת קידוש: אם עושים קידוש ובקרבת מקום (אבל לא על שולחן הסעודה) יש עוגות וכדומה, יש לכסותם גם כן?
תשובה: אם המקדש רואה אותם, לכתחילה צריך לכסות.
שאלה: לקנח לאחר שירותים: האם יש חיוב לקנח לאחר שהאדם מתפנה דווקא במגבון לח או שצריך להרטיב כדברי המ"ב. האם בטישו שלנו לא מספיק טוב?
תשובה: אפשר לנקות בכל דבר שמנקה היטב. הראיה לדבר, בסימן ג, סעיף י"א מופיע כיצד יש לנקות בחרס וכד'. העיקרון הוא שיהיה נקי לפני אמירת דבר שבקדושה. המשנה ברורה הביא דרך פשוטה שהמקום יהיה נקי אבל אפשר גם בדרכים אחרות.
שאלה: אימוץ ילדים על פי ההלכה: אני נשוי ויש לי שני ילדים ב"ה שהובאו לעולם בצורה טבעית, לאחרונה עלה בי רצון אמיתי לאמץ ילד וזה לא שלאשתי ולי יש חלילה בעיה. רציתי לדעת מה עמדת ההלכה לגבי עניין זה, האם להביא ילד לעולם בצורה טבעית או לאמץ ילד?
תשובה: בודאי שהמצוה היא ילדים טבעיים. רק מחוסר ברירה מאמצים.
שאלה: קביעת תאריך לצום גדליה: כידוע, צום גדליה היה צריך להיות ביום א תשרי, היום בו נהרג גדליה, ורק בגלל היום טוב של ראש השנה הוא נדחה לשלישי בתשרי. מדוע הצום לא נדחה לשני בתשרי, הרי דבר ידוע הוא שבעבר בארץ ישראל חגגו יום טוב של ראש השנה אך ורק יום אחד, אם כן, מדוע לא יכלו לקבוע את צום גדליה בשני בתשרי, למחרת היום טוב של ראש השנה, שחל אך ורק יום אחד?
תשובה: בניגוד לשאר החגים, את ראש השנה חגגו יומיים גם בארץ ישראל למעט ירושלים. הסיבה לכך היא, שלא ניתן להודיע שקידשו את החודש שהרי מיד שקידשו אותו חלה קדושת יום טוב ולא ניתן לצאת מהתחום או לרכב על סוס על מנת להודיע בכל ארץ ישראל.
שאלה: בר מצוה לבן בתקופת ספירת העומר: בננו דביר מגיע השנה למצוות אי"ה בשבת פרשת בהר. התקופה היא ספירת העומר ועל כן אנו חוגגים ארוע בשבת בלבד בבית מלון. השאלה היא האם לבעל השמחה אבא של בר המצווה מותר להתגלח לפני השבת?
תשובה: א. הרב פיינשטין כתב שניתן לשנות את תקופת האבלות למנהג המתחיל בפסח ונגמר בל"ג בעומר. ב. יש מתירין גילוח לכבוד כל שבת בימי הספירה.
שאלה: סגולות לאישה בזמן הלידה: ברצוני לקבל עצות וסגולות שמתאימות לאישה בזמן הלידה- איזה פרקי תהילים מומלצים בזמן הלידה ומה מומלץ לבעל לקרוא?
תשובה: טוב לקרוא מזמור כ' בתהילים וספר יונה.
שאלה: לאמץ ילד על חשבון מעשר כספים: אם ידוע לזוג כי הולכים הם לאמץ ילד ועלותו X כסף (100,000 ש"ח), אם לא יפריש מעשר כל חודש מהנטו, יחסוך כסף וכך לא יצטרך להעזר במשפחתו. או לחלופין, יפריש כרגיל ואז בחודשים אח"כ לא יפריש עד אשר יכסה ההוצאה? מה הדין? ומה אם יש כסף בחיסכון שמיועד לצורך קורת גג, האם צריך לקחת משם הכסף? היכן הגבול אודה על תשובה מהירה.
תשובה: אם מדובר בילד יהודי נטוש, שהם עושים לו חסד, ניתן לעשות זאת מכספי צדקה. אך אם אין להם ילד והם מעוניינים בילד, טובתם לנגד עיניהם והדבר צריך עיון.
שאלה: מעשר כספים וצדקה: 1)במקרה שיש אפשרות האם יש עניין לתת מעשר כספים בנוסף לצדקה? 2) האם מעשר הכספים מחושב אחרי ניכוי מס הכנסה או לפני? אין לי בעיה שיחושב לפני - האם זה אפשרי או "חסיד שוטה"? 3) האם יש הבדל בין צדקה למעשר כספים בעניין נטו או ברוטו?
תשובה: 1. בעל יכולת יכול לתת יותר, עד חומש. 2. חישוב המעשר הוא מהנטו, לאחר ניכוי המס (חלק מהמס הוא ביטוח לאומי שיוחזר לאדם בזקנותו ואז הוא יפריש מעשר מהקצבה. מי שמפריש מהברוטו לא יצטרך להפריש אח"כ מהקצבה) 3. השאלה לא מובנת.
שאלה: לברר על טרמפ בשבת: אדם שצריך טרמפ ישר במוצאי שבת, ולא יוכל לברר עם אנשים אחרים במוצאי שבת מתי ואיפה יש טרמפים, האם מותר לו לברר איפה ומתי יש טרמפים כבר בשבת עצמה, ואין כאן בעיה של הכנה מקודש לחול היות שאחרת יהיה לו הפסד מרובה או שמא יש כאן בעיה של הכנה מקודש לחול ואסור לו לברר אודות זמני ומיקום הטרמפים בשבת עצמה?
תשובה: אסור, זה הכנה בשבת לדבר איסור.
שאלה: הכשר בשר ועוף במסעדת רבנות מהדרין: האם ישנן כשרויות מסויימות של בשר ועוף שמסעדה בהכשר "רבנות מהדרין" מחוייבת להשתמש בהם? אם כן, איזה? אשמח אם הרב יוכל לפרט מה ההבדל בין מסעדה בכשרות של רבנות רגילה לבין מסעדה בכשרות של רבנות מהדרין. האם יש קריטוריונים מסוימים שמסעדה בהכשר של רבנות מהדרין מחוייבת בהם?
תשובה: בכשרות מהדרין - על כל המוצרים להיות בהשגחה מהודרת  מהדרין  וחייבת להיות השגחה צמודה יותר של משגיח. לגבי הבשר, עליך לשאול במסעדה את כשרות הבשר.
שאלה: תפילה על קבר רשב"י: הייתי השבוע במירון בקבר רשב"י ותהיתי האם אין בהפיכת המקום לבית כנסת לעג לרש (גם עצם התפילה שם וגם מצד זה שבשחרית כולם מתעטפים בטליתות)?
תשובה: אצל גדולי ישראל שנודעו בגדולתם בתורה אין בזה לעג לרש. כך ראינו אצל חזקיהו מלך יהודה שהושיבו ישיבה על קברו, וכן מסופר על אמוראים שהושיבו ספר תורה על מיטתם. ובלאו הכי מסתבר מאוד שהקבר עצמו נמצא מתחת לאדמה ולא בתחום שבו בית הכנסת.
שאלה: זכות שואל בקניית החפץ: ראובן השאיל לשמעון חפץ. בינתים פרסם ראובן שהוא מעוניין למכור את החפץ, וכבר סגר עם מישהו בע"פ שהוא ימכור לו. שמעון לא ידע בכלל מרצונו של ראובן למכור. כשנודע לשמעון, הוא ביקש מראובן לקנות. השאלה: לכאורה יש כאן הבטחה של ראובן לפלוני למכור, א"כ אם עובר על הבטחתו יש בזה משום מחוסר אמנה. אלא שיש לדון אם לשואל שמעון יש איזה שהיא עדיפות בגלל שהחפץ אצלו בשאילה.
תשובה: אין השואל יכול לעכב על מכירה וצריך המוכר לקיים את דברו עם הקונה. הרחבה: הגמ' בבא מציעא מט עמ' א דאיתמר  דברים, רב אמר: אין בהן משום מחוסרי אמנה, ורבי יוחנן אמר: יש בהם משום מחוסרי אמנה. והעלו הראשונים שהלכה כר' יוחנן וכך פסק השו"ע הנושא ונותן בדברים בלבד, הרי זה ראוי לו לעמוד בדבורו אף על פי שלא לקח מהדמים כלום, ולא רשם ולא הניח משכון. וכל החוזר בו, בין לוקח בין מוכר, אע"פ שאינו חייב לקבל מי שפרע ה"ז ממחוסרי אמנה ואין רוח חכמים נוחה הימנו. (חו"מ רד,ז) ויש בזה כמה דיעות באחרונים יש אומרים שזה רק אסמכתא מהפסוקים "הין צדק" שיהיה הן שלך הן ולאו לאו (שם בגמ') ויש אומרים שזה מדאו' ממש (ע' בס' דיני ממונות והרה"ג עזרא בצרי). ומה ששאלת אם יש לשואל עדיפות לפני הקונה זה קשור לסוגית בר מצרא ששם אפי' מכר קרקע לחבירו הבר מצרא יכול לתת את הסכום ששילם ולקחת את קרקע לעצמו כמבואר בבא מציעא קח עמ' א אך העלה הר"י הברצולני שאין במטלטלים דין בר מצרא וכך פסק בשו"ע ס' קעה ס' נג. אומנם עדיין צריך לברר שהמקרה שלנו מדובר עוד לפני מכירת המטלטלים ורוצה השואל עדיפות לקניין ומצאנו באמת דיני עדיפויות למכירה קרקע בשו"ע קעה ס' נ' עפ"י הגמ' שם לבן העיר מול בן עיר אחרת ות"ח קודם לאדם רגיל וכו' אבל במטלטלים לא מצאנו בשו"ע אלא רק באחרונים. הסמ"ע מבאר דברי ר"י הברצלוני ואומר "פי' אם יש לו מטלטלין או עבד בשותפות עם האחר והשותף רוצה למכור חלקו לאחר אין ביד זה השותף שעמו לסלקו לאחר". ויש להסתפק אם הסמ"ע סובר שלאחר המכירה אינו יכול להוציא את הקונה אבל אולי לכתחילה יש לשותף זכות לתבוע שימכרו לו את הנכס או שאין לו עדיפות למטלטלין כלל אפי' מלמכור לכתחילה. וע' ש"ך (שם) ס"ק נה וכן בס' סו לעניין מכירת שטרות בש"ך בסעיף כג ס"ק עג מביא דעת המבי"ט בדין אדם שרוצה למכור שטר חוב, והלווה שעליו החוב יכול לעכב שימכור לו שבדר"כ מוכרים שט"ח בסכום נמוך מאשר סכום הגביה שבשטר עצמו ונמצא מרוויח, אך הש"ך חולק עליו ואומר שאין דין קדימה במטלטלים כלל אפי' לפני המכירה והפתחי תשובה (ס"ק טו')מביא אחרונים שחולקים על מבי"ט ומכריע להלכה שאינו יכול לעכב. וא"כ זכינו לדין שבמטלטלים אין דיני קדימות כלל אפי' אם זה מונע רווח של האחר. ולכן לשואל אין זכות לערער על ההסכם עם האחר לקנות. הרב אבישי חבר טוב
שאלה: שמירת נגיעה מאבא לא יהודי: אני נמצאת כרגע בתהליכי גיור במטרה להיות יהודיה כשרה ושומרת מצוות, אך האם כשאני אזכה להיות כזאת ואסיים את תהליך הגיור שלי אני עדיין אהיה רשאית לחבק ולנשק את אבי הלא יהודי?
תשובה: הקשר הביולוגי לא ניתק ומבחינה ביולוגית הוא אביך לכל דבר.
שאלה: טענה חרדית נגד הרב קוק זצ"ל: לא מזמן לקחתי טרמפיסט חרדי והוא אמר לי שמרוב שלרב קוק היה אהבת ישראל זה גרם לו לא להבדיל בין טמא לטהור. רציתי לדעת מה הרב חושב על הטענה הזאת?
תשובה: תלמד היטב את כתבי הרב קוק ותמצא שהוא לא צדק.
שאלה: יציאה מהארץ לקברי צדיקים (אומן): לאחרונה התווכחתי עם דוד של אשתי שהוא ברסלב בעניין יציאה מהארץ לקברי צדיקים. ראיתי תשובה של הרב זכריה זרמתי שליט"א בעניין שם הוא אומר שלא יעלה על הדעת לבטל מצוות עשה מדרבנן לכולי עלמא או מדאורייתא לחלק מהפוסקים כדי לקיים מנהג בעלמא. דוד של אשתי טען שאם היה רב שאסר לצאת מהארץ לאומן היה מבטיח לו מה שרבי נחמן היה מבטיח לו אז הוא היה שומע לו. מה אני יכול לענות לו? יוחאי.
תשובה: אתה לא צריך לענות לו. יתכן שבשבילו הנסיעה לאומן מונעת ממנו דברים גרועים יותר. כשאנו רוצים לתקן צריך להיות זהיר ומודע למצב מי שאנו מתקנים אותו. אינך בקי במה שעובר על חסיד ברסלב לכן אל תתווכח איתו. לגופם של דברים. הגיוני שאפילו ר' נחמן אמר את דבריו כל עוד שעם ישראל היה בגלות. הוא קרא לבוא על קברו מפולין או ממקומות אחרים בעולם. למי שזכה להגיע לארץ הוא בודאי ימליץ להישאר בארץ. כל מחשבה אחרת לא נשמעת הגיונית. טוב יעשו חסידי ברסלב עם יעלו את עצמותיו לארץ ישראל. זה יעשה נחת רוח גם לצדיק.
שאלה: להילחם על א"י?: לקחתי היום טרמפיסט חרדי שאמר לי, שהרב ש"ך אמר שאנחנו צריכים לקבל את א"י מהקב"ה במתנה ולא בחרב וכל עוד לא קיבלנו אותה במתנה אז לא. אמנם לא צריך לתת שטחים לערבים אבל גם לא צריך להילחם עליהם. לי זה היה נראה מוזר כי אם אנחנו לא צריכים להילחם על א"י מה כל עניין "מלחמת מצווה"? בכל מקרה כך הוא טען האם הרב שמע טענה כזאת? ומה יש לענות על טענה שכזאת?
תשובה: אני מכיר את הרמב"ן שאמר שיש מצוה לכבוש את ארץ ישראל. וכן כתב אור החיים בפרשת מסעי. ועוד. וגם לאומר שאין מצוה להלחם, כל המלחמות בדורינו היו מלחמות של הגנה שהם מצוה לכל הדעות. ומאחר שתוך כדי התגוננות כבשנו עוד חלקים, אם כן לכל הדעות אסור למסור חלקים אלו לנכרים. ואם כן אין למעשה חילוקי דעות.
שאלה: לשלם מיסים על כתיבת סת"ם?: לכבוד הרב אני לומד כתיבת סת"ם והבנתי שהרוב המוחלט של סופרי הסת"ם אינם משלמים מיסים. שאלתי את המדריך שלי והוא אמר שחייב לדווח למס הכנסה ואם לא אז זה גזל. רציתי לדעת, האם באמת אני מחוייב לשדווח למס הכנסה? ואם כן, אז איך זה שרוב הסופרים לא עושים כך? למדנו גם מי ראוי להיות סופר סת"ם, והמשנה ברורה אומר שזה צריך להיות אדם יר"ש אנשים אמת שונאי בצע וכו. אם אי ת מיסים נחשב גזל, אז בעצם סופר סת"ם שלא משלם מיסים הוא בגדר גזלן! שזו עבירה חמורה! ואם באמת רוב סופרי הסת"ם לא משלמים מיסים (כך לפחות הבנתי מהרב תלמידים שדיברתי איתם) הם נחשבים גזלנים! ואיך אנחנו יכולים לקנות מזוזות ותפילין שנכתבו ע"י גזלנים? חס וחלילה שלא ישמע מדברי שאני מוציא לעז על סופרי הסת"ם אני רק רוצה לברר את העניין כי הוא מאד מציק לי.
תשובה: ר' רמב"ם הל' גזלה פ"ה שמי שאינו משלם מסים נקרא גזלן. משום מה יש הסבורים שאין חיוב לשלם מסים למדינת ישראל, בגלל ויכוח אידיאולוגי, למרות שהיא סוללת כבישים ובונה בתי חולים ובתי ספר, תומכת בילדים וחולים וזקנים ומחזיקה צבא גדול ומשטרה. והרי כל זה ממומן ממסים וכולם נהנים מכל אלו. אין להתחמקות צידוק הלכתי.
שאלה: ברית המילה של ישמעאל: כתוב בזוהר הקדוש, סוף פרשת וירא, שישמעאל עשה ברית מילה בלי פריעה וכמו שהברית שלו לא שלמה ככה הוא יקבל חלק בארץ שהיא ריקה וכו'. במדרש רבה כתוב, וגם רש"י מביא את זה על המקום בפרשת לך לך ממש בסוף, שישמעאל כן עשה פריעה ולומדים את זה מפסוק "ויחתוך את בשר עורלתו." - אומר רש"י: מהמילה את לומדים שאברהם עשה לו פריעה וכו'. איך זה מסתדר?
תשובה: יתכן ליישב לפי מה שכתב בספר היכל הברכה לרבי מקומרנא, שהברית אצל ישמעאל תיקנה רק את הבשר ולא את הפגם הנפשי. וזאת כוונת הזוהר שלא היתה פריעה במום הפנימי שמסתתר מאחרי ערלת הלב.
שאלה: ברכת הגומל על העבר: לפני מס שנים אשתי התעוררה באמצע בלילה וראתה שנילון ששמנו מתחת למצעים של בתנו הקטנה יצא ממקומו ומכסה את פניה. היא הורידה אותו ממנה מייד. האם היינו צריכים אני או אשתי לברך הגומל לאחר מקרה זה? האם היום שעברו מס שנים עדיין אפשר לברך על דבר זה בפני עצמו?
תשובה: ראשית, לא ברור שצריך לברר הגומל על מקרה כזה, מאחר ומברכים רק אם היו בסכנה וניצלו וכאן אשתך, ברוך ה', מנעה את הסכנה לפני שקרתה. שנית, ילד קטן שהתחייב הגומל לא מברך וההורים שלא לא יכולים לברך במקומו. ניתן לעשות סעודת הודיה. אבל במקרה זה, במיוחד שעברו כמה שנים, גם את זה אין צריך לעשות. אם אתם מרגישים צורך להודות, תנו צדקה מיוחדת.